Nafarroako Parlamentuak, 2018ko ekainaren 14an egindako Osoko Bilkuran, honako erabaki hau onetsi zuen: “Erabakia. Horren bidez, Espainiako eta Nafarroako gobernuak premiatzen dira hezkuntza- eta lan-legedian nahiz berdintasunari buruzko etorkizuneko Nafarroako foru legean ere jaso dezaten janzkera-askatasuna bermatuko dela eta ez dela sexuaren araberako uniformea eraman beharra ezarriko”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“1. Nafarroako Parlamentuak Nafarroako Gobernua premiatzen du berdintasunari buruzko etorkizuneko Nafarroako foru legean nahiz hezkuntza- eta lan-legedian jaso dezan janzkera-askatasuna bermatuko dela, eta ez dela sexuaren araberako uniformea eraman beharra ezarriko irakaskuntza publiko, itundu eta pribatuan zein lanaren arloan.

2. Nafarroako Parlamentuak Nafarroako Gobernua premiatzen du ahalik eta epe laburrenean lanean has dadin legegintzaldi honetan onesteko behar diren aldaketak Emakumeen eta Gizonen Berdintasun Eraginkorrerako martxoaren 22ko 3/2007 Lege Organikoan, bai eta dagokion hezkuntza- eta lan-legedian ere, janzkera-askatasuna eta sexuaren araberako uniformea eraman beharrik eza bermatzeko irakaskuntza publiko, itundu eta pribatuan zein lanaren arloan”.

Iruñean, 2018ko ekainaren 19an

Lehendakaria: Ainhoa Aznárez Igarza